
Comisia pentru muncă şi protecţie socială										Nr. 350/29.09.1997








R A P O R T


asupra proiectului de Lege privind acordarea unor subvenţii unităţilor de asistenţă socială


înfiinţate şi administrate de asociaţii şi fundaţii române cu personalitate juridică








	În urma examinării proiectului de Lege privind acordarea unor subvenţii unităţilor de asistenţă socială înfiinţate şi administrate de asociaţii şi fundaţii române cu personalitate juridică, în şedinţa din 24 septembrie 1997, propunem ca acesta să fie supus spre dezbatere şi adoptare cu următoarele amendamente:


	


Nr. crt.�
Articolul


(textul iniţial)�
Amendamentul propus


(autorul)�
Motivare�
�



1.�



Titlul legii


Lege privind acordarea unor subvenţii unităţilor de asistenţă socială înfiinţate şi administrate de asociaţii şi fundaţii române cu personalitate juridică�



Se propune reformularea textului după cum urmează:


“Lege privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială”.





Autor: dl deputat Marian Sârbu�



Pentru o mai corectă formulare.�
�



2.�



Art.1. - (1) Unităţile de asistenţă socială, înfiinţate şi administrate de asociaţiile şi fundaţiile române cu personalitate juridică, pot primi subvenţii alocate de la bugetul de stat sau, după caz, de la bugetele locale pentru serviciile de asistenţă socială acordate persoanelor care, potrivit dispoziţiilor legale au dreptul să beneficieze de acestea. 


�



Se propune reformularea textului după cum urmează:


“Art.1. (1) - Asociaţiile şi fundaţiile române cu personalitate juridică, care înfiinţează şi administrează unităţi de asistenţă socială, pot primi subvenţii alocate de la bugetul de stat sau, după caz, de la bugetele locale, care vor fi utilizate în exclusivitate pentru serviciile de asistenţă socială acordate persoanelor care, potrivit dispoziţiilor legale, au dreptul să beneficieze de acestea.”


Autor: dl deputat George Şerban�



Pentru concordanţă cu titlul legii.


Pentru a institui o garanţie în ceea ce priveşte utilizarea fondurilor potrivit destinaţiei în vederea căreia au fost acordate.�
�



3.�



Art.1.�



Se propune introducerea după alin. (3) a unui text nou, ca alin. (4), cu următorul cuprins:


“Art.1. - (4) Criteriile de acordare a fondurilor pentru aceste asociaţii şi fundaţii vor fi menţionate în Normele metodologice de aplicare a legii, aprobate prin hotărâre de Guvern.”





Autori: d-nele deputat Smaranda Dobrescu şi Paula Ivănescu�



Ministerul Muncii şi Protecţiei Sociale are tot interesul să pună cele mai severe condiţii organizaţiilor neguvernamentale cu care încheie convenţii.�
�



4.�



Art.3. - Asociaţiile şi fundaţiile române cu personalitate juridică, care primesc subvenţii potrivit prezentei legi, beneficiază de asistenţă de specialitate atât sub aspect metodologic, cât şi în legătură cu utilizarea subvenţiilor acordate de la bugetul de stat în realizarea programelor stabilite, din partea personalului împuternicit în acest scop de către direcţiile generale de muncă şi protecţie socială din judeţe şi municipiul Bucureşti.�



Se propune reformularea textului după cum urmează:


“Art.3. - Asociaţiile şi fundaţiile române cu personalitate juridică, care primesc subvenţii potrivit prezentei legi, se stabilesc prin hotărâre de Guvern şi beneficiază de asistenţă de specialitate atât sub aspect metodologic, cât şi în legătură cu utilizarea subvenţiilor acordate de la bugetul de stat în realizarea programelor stabilite, din partea personalului împuternicit în acest scop de către direcţiile generale de muncă şi protecţie socială din judeţe şi municipiul Bucureşti.”





Autor: d-na deputat Bondi Gyongyike�



Pentru a institui un control şi o recunoaştere din partea statului a acelor asociaţii şi fundaţii care folosesc bani publici.�
�



5.�



Art.4. 


�



Se propune introducerea ca alin (1) a unui text nou, cu următorul cuprins:


“Art.4. - (1) Dobânzile aferente sumelor alocate de la bugetul de stat vor fi utilizate numai în scopul întreţinerii persoanelor asistate.”





Autor: dl deputat George Şerban�



Pentru a da o destinaţie precisă acestor fonduri şi pentru a asigura cofinanţarea asistenţei.�
�



6.�



Art.4. - Modul de utilizare al subvenţiilor acordate de la buget este supus controlului conform legilor în vigoare.�



Se propune să devină alin. (2).





Autor: dl deputat George Şerban�



Pentru respectarea normelor de tehnică legislativă.�
�












În cursul dezbaterii în comisie, următoarele amendamente nu au fost acceptate:








Nr. crt.�
Articolul


(textul iniţial)�
Amendamentul propus


(autorul)�
Motivare�
�



1.�



Art.1. - (1) Unităţile de asistenţă socială, înfiinţate şi administrate de asociaţiile şi fundaţiile române cu personalitate juridică, pot primi subvenţii alocate de la bugetul de stat sau, după caz, de la bugetele locale pentru serviciile de asistenţă socială acordate persoanelor care, potrivit dispoziţiilor legale au dreptul să beneficieze de acestea.


�



Dl deputat Marian Sârbu propune eliminarea sintagmei “de la bugetul de stat sau, după caz”.�



Argumente pentru susţinere:


Problemele cu care se confruntă unităţile de asistenţă socială sunt mult mai bine cunoscute de organele locale.


Argumente pentru respingere:


Întrucât, în cazul în care există beneficiari din mai multe judeţe, unităţile de asistenţă socială trebuie susţinute de la bugetul de stat.�
�



2.�



Art.1.(2) - De la bugetul de stat se pot aloca subvenţii asociaţiilor şi fundaţiilor române cu personalitate juridică a căror activitate de asistenţă socială se adresează unor beneficiari din mai multe judeţe ale ţării şi care au încheiat convenţii cu Ministetul Muncii şi Protecţiei Sociale pentru prestarea acestor servicii. �



Dl deputat Marian Sârbu propune eliminarea textului.�



Argumente pentru susţinere:


În concordanţă cu propunerea de reformulare a alin. (1).


Argumente pentru respingere:


Întrucât reformularea alin. (1) nu a fost acceptată de comisie.


�
�



3. �



Art.1.�



D-nii deputaţi Varujan Pambuccian şi Ion Lazia propun introducerea după alin (3) a unui text nou, ca alin.(4), cu următorul cuprins:


“Art.1. (4) - Asociaţiile şi fundaţiile prevăzute la alin (1) beneficiază de subvenţii potrivit prezentei legi, dacă dovedesc că timp de 3 ani au desfăşurat servicii de asistenţă socială efective.”�



Argumente pentru susţinere:


Pentru a asigura buna utilizare a fondurilor şi a atrage răspunderea executivului.


Argumente pentru respingere:


S-a considerat că factorul timp este irelevant ca şi criteriu de fundamentare a acordării subvenţiilor.�
�



4.�



Art.2. (1) - Nivelul subvenţiilor acordate nu poate depăşi costul mediu lunar de întreţinere pe persoană asistată din unităţile de asistenţă socială de stat cu profil similar, organizate ca instituţii publice. �



Dl deputat Dumitru Buzatu propune reformularea textului după cum urmează:


“Art.2. (1) - Nivelul subvenţiilor acordate nu poate depăşi 80 % din costul mediu lunar de întreţinere pe persoană asistată din unităţile de asistenţă socială de stat cu profil similar, organizate ca instituţii publice.”�



Argumente pentru susţinere:


Este vorba de un ajutor acordat fundaţiilor şi nu de o subvenţionare totală a activităţii.


Argumente pentru respingere:


Întrucât formularea din proiect nu instituie o subvenţionare totală, ci parţială, legată de întreţinerea asistaţilor. Plata salariilor şi a altor cheltuieli revine organizaţiilor respective.�
�



5.�



__�



Dl deputat Kerekes Karoly propune introducerea după art.4. a unui text nou, ca art.5., cu următorul cuprins:


“Art.5. - Lista asociaţiilor şi fundaţiilor române cu personalitate juridică, care primesc subvenţii potrivit prezentei legi, precum şi subvenţiile acordate acestora se publică în Monitorul Oficial al României, prin grija organelor care au acordat subvenţia.”�



Argumente pentru susţinere:


Fiind în discuţie banii publici acordaţi organizaţiilor neguvernamentale, necesită o transparenţă cu privire la modul de acordare a subvenţiilor.


Argumente pentru respingere:


Întrucât s-a considerat că textele, aşa cum au fost reformulate de comisie, sunt acoperitoare în ceea ce priveşte garantarea utilizării fondurilor conform destinaţiei.�
�












			  PREŞEDINTE,									SECRETAR,

